Publicitate

JALE TV. Televiziunile de știri au fost astăzi bocitoarele familiei Cioabă. Cu excepția Digi 24, camerele televiziunilor de știri au urmărit moment cu moment priveghiul, pregătirile pentru înmormântare și încoronarea „regilor” țiganilor. Și postul Realitatea TV a fost mai moderată, dând doar câteva imagini de la funeralii.

Toate presărate cu declarații înflăcărate ale lui Corneliu Vadim Tudor, comentariile specialiștilor din studiouri și intervenții ale însuși împăratului romilor.

RTV a reușit performanța de a-l intervieva pe Dorin Cioabă, noul "rege internațional", chiar în timpul procesiunii, când acesta era în cortegiul funerar.

Paginademedia.ro prezintă în continuare câteva capturi din timpul emisiei televiziunilor de știri.

România TV a transmis zeci de minute din curtea palatului țigănesc, dar și din stradă, unde se strânseseră zeci de persoane. Postul l-a avut în direct chiar și pe Corneliu Vadim Tudor, venit să-l „plângă” public pe Regele Cioabă.

Realitatea TV a fost mai moderată. Postul a alternat informațiile de la funerariile lui Florin Cioabă cu știrile zilei.

B1 l-a avut în direct și pe împăratul Iulian, cel care s-a arătat nemulțumit că ambii fii ai lui Florin Cioabă au fost încoronați.

Pentru Digi 24, funerariile lui Florin Cioabă nu au fost știre. Pentru postul de știri al RCS&RDS adevăratul eveniment a fost ziua de 23 august, celebrată înainte de 1989 drept Ziua Națională a Republicii Socialiste România.

Iulia Bunea

iulia.buneapaginademedia.ro